**Poliklinika za reumatske bolesti, fizikalnu medicinu i rehabilitaciju dr. Drago Čop, Zagreb, Mihanovića 3, raspisuje**

**NATJEČAJ**

**za prijam u radni odnos na određeno vrijeme**

**Stručni suradnik za ekonomske poslove -**m/ž, - 1 izvršitelja,

Uvjeti:

* završen diplomski sveučilišni studij, specijalistički diplomski stručni studij,

preddiplomski sveučilišni studij ili stručni studij u trajanju od najmanje tri godine ekonomske ili druge odgovarajuće struke

* poznavanje rada na računalu
* 1 godina radnog iskustva

Sukladno članku 13. Zakona o ravnopravnosti spolova (NN br. 82/2008) na natječaj se mogu javiti osobe oba spola.

Uz vlastoručno potpisanu prijavu za natječaj kandidat treba priložiti:

* vlastoručno potpisan životopis, obavezna e-mail adresa
* presliku diplome,
* dokaz o hrvatskom državljanstvu,
* uvjerenje nadležnog suda da se protiv podnositelja prijave ne vodi kazneni postupak ( ne starije od 6 mjeseci),
	+ elektronički zapis (ili potvrda) iz Hrvatskog zavoda za mirovinsko osiguranje o evidentiranom radnom stažu ne stariju od 1 mjesec,

Osoba koja ne podnese pravodobnu i/ili urednu prijavu ili za koju se utvrdi da ne ispunjava formalne uvjete iz natječaja, neće se smatrati kandidatom/kandidatkinjom prijavljenim na javni natječaj, prijave će biti odbačene i neće se razmatrati. Urednom prijavom smatra se prijava koja sadrži sve podatke i priloge navedene u natječaju.

Ako se na ovaj natječaj prijavi osoba iz čl. 35. stavak 1. Zakona o pravima hrvatskih branitelja iz Domovinskog rata i članova njihovih obitelji (NN 19/13 – pročišćeni tekst) da bi ostvarili prednost pri zapošljavanju, dužna je prijavi priložiti dokaze o ispunjavanju uvjeta natječaja kao i sve ostale dokaze navedene u članku 35. stavak 5. Zakona.

Poželjno je da kandidati dostave elektroničku adresu u svrhu pravovremenog i nesmetanog odvijanja postupka provođenja natječaja.

Kandidati su dužni pratiti službenu web stranicu Poliklinike i svoju elektroničku poštu te odgovoriti na sve primljene e- poruke.

Poliklinika zadržava pravo za kandidate koji ispunjavaju formalne uvjete ovog natječaja provesti usmeni razgovor, pisanu provjeru znanja (testiranje) i provjeru znanja, sposobnosti i vještina o čemu će kandidati biti obaviješteni.

Kandidat/kinja koji ne pristupi na intervju smatra se da je povukao prijavu i više se ne smatra kandidatom prijavljenim na javni natječaj.

Poliklinika pridržava diskrecijsko pravo ne izvršiti izbor kandidata nakon natječaja, bez obrazloženja kao i pravo poništenja natječaja u cijelosti ili djelomično.

Pisane prijave na natječaj s obveznim prilozima, podnose se na adresu: Poliklinika za reumatske bolesti, fizikalnu medicinu i rehabilitaciju dr. Drago Čop, 10000 Zagreb, A. Mihanovića 3 s naznakom: »Natječaj za zasnivanje radnog odnosa i naziv radnog mjesta« u roku od **8** dana od objave natječaja u Narodnim Novinama**.**

Dokumentacija kandidata čuvati će se sukladno Pravilnika o zaštiti arhivskog i registraturnog gradiva 5 (pet) godina od završetka Natječaja. Nakon roka od 5 godina dokumentacija će biti uništena.

Podnošenjem prijave na natječaj, pristupnici natječaja izričito su suglasni da Poliklinika za reumatske bolesti, fizikalnu medicinu i rehabilitaciju dr. Drago Čop kao voditelj zbirke osobnih podataka, može prikupljati, koristiti i dalje obrađivati podatke u svrhu provedbe natječajnog postupka, sukladno odredbama Zakona o zaštiti osobnih podataka (NN br. 106/12 – pročišćen tekst) i Opće uredbe EU 2016/679.

**Prijavom na natječaj dajete privolu za obradu vaših osobnih podataka u svrhu provođenja postupka izbora u naslovno zvanje, a u skladu s odredbama Opće uredbe o zaštiti osobnih podataka.**

O rezultatima javnog natječaja kandidati će biti obaviješteni u zakonskom roku.

Prijavom na ovaj natječaj kandidati pristaju da se njihovi osobni podaci objave na službenoj web – stranici Poliklinike za reumatske bolesti, fizikalnu medicinu i rehabilitaciju dr. Drago Čop [www.prfr.hr](http://www.prfr.hr) u svrhu objave rezultata natječaja.

**Poliklinika za reumatske bolesti, fizikalnu**

**medicinu i rehabilitaciju dr. Drago Čop**

**Zagreb, A. Mihanovića 3**